el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el fr el el el el el el en el el el el el el el km el el el el el el el fr ru el el el el el el en el el el el el el el el el el el el el el en el el el el el el el en el el el el el el el fr el el el el el el el fr el el el el el el es el el el el el el el en el el el el el el ja el el el el el el el en el el el el el el el en el el el el el el el en el el el el el el el el el el el el el el en el el el el el el el en el el el el el el el es el el el el el el el en el el el el el el el en el el el el el el el el el el el el en el el el el el en el el el el el en el el el el el el el fr el el el el el el el el el el el el es el el el el el el el es el el el el el el hu el el el el el el el fr el el el el el el el en el el el el el el el uk el el el el el el el en el el el el el el el en el el el el el el el en el el el el el el fr el el el el el el el el el el el el el hu el el el el el el el en el el el el el el en el el el el el el el fr el el el el el el el uk el el el el el el el en el el el el el el el en el el el el el el el uk el el el el el el el en el el el el el el el es el el el el el el el el el el el el el fr el el el el el el en el el el el el el el el el el el el el el el el en el el el el el el el en el el el el el el el en el el el el el fr el el el el el el el en el el el el el pt el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
1 Ο αγώνας των παλαιμάχων
1.2 Το ξεκίνημα του αγώνα
1.3 Η καθιέρωση και η κατάργηση (1961-2013)
1.4 Η αναβίωση του αγώνα (2019)
2 Αγωνιστικές πληροφορίες και ρεκόρ
2.1 Ονομασίες σωματείων παλαιμάχων που μετείχαν
Αναφέρεται ξανά το Μάρτιο του 1958, όταν έδωσε δύο φιλικούς αγώνες με τον Πανιώνιο Νικαίας στις 4 Μαρτίου[13] και με τη Δόξα Ευγενίας στις 12 Μαρτίου, οπότε δημοσιεύθηκε και η ενδεκάδα του: «Εις το γήπεδον της Ενώσεως Κορυδαλλού διεξήχθη ενδιαφέρων φιλικός αγών μεταξύ των ομάδων του Βραδυποριακού και της Δόξης Ευγενίας. Κατόπιν δε ενός ωραιοτάτου αγώνος την νίκην απέσπασεν η ισχυρά ομάς του Βραδυποριακού με 4-1. Η νικήτρια: Αναγνωστόπουλος, Πολίτης, Στυλιανού Ι και ΙΙ, Γεμιδόπουλος, Σέγκος, Ιωαννίδης, Βασίλης, Παραράς, Κουρής και Σοφίου. [14]
Ο Βραδυποριακός εκτός από τον καθιερωμένο αγώνα της Μεγ. Παρασκευής αναφέρεται ότι έδινε φιλικά με την ευκαιρία των αργιών των δύο εθνικών εορτών. Στις 26 Οκτωβρίου 1961 προαναγγέλθηκε ο αγώνας του με την "ΑΕ Κρασοπατέρων"[17] και στις 24 Μαρτίου 1962 αγωνίστηκε με την ομάδα της Εργατικής Εστίας. Σε αυτό το ματς μετείχαν και εν ενεργεία ποδοσφαιριστές καθώς και παλαίμαχοι της Προοδευτικής.[18]
Το 1961 οι παλαίμαχοι ποδοσφαιριστές του Ολυμπιακού και της Προοδευτικής αποφάσισαν να δώσουν ένα φιλικό αγώνα. Η ιδέα της πραγματοποίησης του αγώνα ανήκε στον παλιό παίκτη και τότε προπονητή της Προοδευτικής Γιούρκα Σεϊταρίδη, τον παππού του πρωταθλητή Ευρώπης το 2004, Γιούρκα και για την υλοποίηση της συνεργάστηκαν οι δημοσιογράφοι Νίκος Τσαπίδης και Νίκος Γερακάρης, οι παράγοντες της Προοδευτικής Λάμπρος Τσεμπεράκης και Νίκος Τσανίδης και οι παλιοί παίκτες των δύο συλλόγων, Βασίλης Τερκεσίδης και Θανάσης Σούλης. Βρήκαν αμέσως συμπαράσταση από ποδοσφαιριστές των δύο ομάδων που μόλις είχαν τερματίσει την καριέρα τους. Οι παλαίμαχοι έδωσαν στις ομάδες τους χιουμοριστικά ονόματα για να τονίσουν ότι ήταν ένας αγώνας διασκέδασης και όχι φανατισμού.
Το ραντεβού για τη διεξαγωγή του αγώνα δόθηκε το πρωί της Μεγάλης Παρασκευής,[19] ημέρα που βόλευε όλους και ορίστηκε να γίνει στο γήπεδο της Νίκαιας. Νικητής του πρώτου αγώνα αναδείχθηκε ο Βραδυποριακός με 8-5.[20]
Η προσπάθεια ήταν επιτυχημένη κι αποφασίστηκε ο αγώνας να επαναλαμβάνεται κάθε χρόνο την ίδια μέρα και στο ίδιο γήπεδο. Κάποιες χρονιές οι ομάδες δεν ήταν αμιγείς παλαιμάχων των δύο συλλόγων, αλλά συμμετείχαν και παλαίμαχοι παίκτες άλλων σωματείων.
Η ιδέα άρεσε και ήδη από τη δεύτερη χρονιά θεωρείτο ως καθιερωμένο το ετήσιο ραντεβού των δύο συλλόγων παλαιμάχων. Έγραφε τη Μ. Πέμπτη του 1962 ο "Πειραιώτης" (ο δημοσιογράφος Ν. Τσαπίδης):
"Αύριο το απόγευμα στο γήπεδο Νικαίας θα διεξαχθή ο ετήσιος αγών του γνωστού πλέον Βραδυποριακού... Η αυριανή αντίπαλος ομάς δεν εγνώσθη ακόμη, πάντως αναμένεται να είναι ισχυρά, δεδομένου ότι εκλήθη υπό του Βραδυποριακού γνωστότατος ποδοσφαιριστής εξ Αιγύπτου για να τον ενισχύση!" [21]
Αντίπαλοι ήταν οι παλαίμαχοι της Προοδευτικής, με αρχηγό το Σεϊταρίδη, αλλά δεν είχε ανακοινωθεί το όνομα με το οποίο θα αγωνίζονταν, μέχρι την ημέρα του αγώνα. Τελικά, κατέβηκαν ως "Αθλητική Ένωσις Αγανακτήσεως". Νικητής και πάλι ο Βραδυποριακός με 2-1. [22]
Την Πρωτομαγιά του 1964 πρωτοεμφανίζεται ο Ταλαιπωριακός και αποσπά για πρώτη φορά ισοπαλία με 2-2. Ο "ετήσιος πρωτότυπος ποδοσφαιρικός αγώνας" ήταν πλέον αναμενόμενο αθλητικό γεγονός και αποτελούσε είδηση. Στην εφημερίδα δεν αναφέρεται ως αξιοπερίεργο γεγονός σε κάποια στήλη σχολίων αλλά στην κανονική ειδησεογραφία, με τις συνθέσεις των ομάδων κλπ:
"Ο αγών, ο οποίος υπήρξε μια ποδοσφαιρική παρωδία, έληξεν 2-2, πλην όμως έδωσε την ευκαιρία στους πολυπληθείς φιλάθλους να διασκεδάσουν σε αφάνταστο βαθμό. Σημειούται ότι ο μέσος όρος ηλικίας των παικτών ήταν τα 40 χρόνια, το δε βάρος 95 κιλά..."[23]
Δεν αναφέρονται οι σκόρερ αλλά υπάρχουν οι συνθέσεις των ομάδων, στις οποίες αγωνίστηκε και ο πρωτοπυγμάχος Γιάννης Παπαδόπουλος:
Βραδυποριακός: Τσεμπεράκης, Τερκεσίδης, Σούλης, Σουρούνης, Σταυρούλης, Παπαδόπουλος (ο πυγμάχος), Χάλαρης, Μαυρίκος (Μπέσης), Μανουσαρίδης, Στυλιανού, Βογιατζής, Γερασίμου.
Ταλαιπωριακός: Μπαχάς, Καλαμίτσης, Στελίου, Ματούσης, Ξανθόπουλος, Μπουρνιάς, Κατσούπης, Μπογοσιάν Ι και ΙΙ, Γιούρκας Ι, Βαραμέντης-πατήρ (Γιούρκας ΙΙ).
Ως αλλαγές αναφέρονται επίσης, χωρίς να διευκρινίζεται ο σύλλογος οι Αμπατζής, Γαλανόπουλος κ.ά.
Η καθιέρωση και η κατάργηση (1961-2013)Επεξεργασία
Έκτοτε ο αγώνας μεταξύ των βετεράνων του Ολυμπιακού και της Προοδευτικής καθιερώθηκε κάθε Μεγάλη Παρασκευή μέχρι το 2013 και διεξήχθη συνολικά 52 φορές, με εξαίρεση το 1967 καθώς έπειτα από την τότε πρόσφατη επικράτηση της δικτατορίας ο αγώνας αναβλήθηκε. Παραδοσιακή έδρα διεξαγωγής του αγώνα ήταν το γήπεδο Νίκαιας και έδρα της Προοδευτικής, με εξαίρεση τα έτη 1968, 1993 και 2008 που διεξήχθη στο γήπεδο Νεάπολης. Το 1976 καθιερώθηκε να παίζουν αποκλείστικα βετεράνοι από τον Πειραιά, ο Βραδυποριακός με βάση παλαιμάχους του Ολυμπιακού και ο Ταλαιπωριακός της Προοδευτικής. Έκτοτε παγιώθηκε αυτή η σύνθεση. Αλλά εκτός από παλιούς ποδοσφαιριστές των δύο σωματείων καλούνται τιμητικά κάθε χρόνο και παλαίμαχοι άλλων συλλόγων, οι οποίοι συνηθέστερα αγωνίζονται για λίγα λεπτά με την ομάδα βετεράνων της Προοδευτικής που έχει πιο αδύναμη ομάδα ενώ έχει υπάρξει και διεθνές ενδιαφέρον, μιας και στους αγώνες μετέχουν αρκετοί βετεράνοι ξένοι παίκτες. Οι διαιτητές δεν είναι πάντα βετεράνοι αλλά εν ενεργεία.
Ο ιστορικός και καθιερωμένος αγώνας τους κατάφερε να γίνει επίσημος θεσμός και υποστηρίζεται από κρατικούς οργανισμούς, όπως τους Δήμο Νίκαιας, Δήμο Κορυδαλλού και το Δήμο Πειραιά, αλλά και τον Σύλλογο Βετεράνων Ποδοσφαιριστών Προοδευτικής και Ολυμπιακού αντίστοιχα. Αξιοσημείωτα, το 2008 έγινε ειδική μνεία στο 3ο Συνέδριο της Ευρωπαϊκής Ομοσπονδίας Βετεράνων Ποδοσφαιριστών στη Βαρκελώνη, η οποία έχει ως μέλη πάνω από 80 ομάδες παλαιμάχων.
Τη Μεγάλη Παρασκευή του 2013 διεξήχθη για τελευταία φορά και 52η συνολικά ο ιστορικός αγώνας. Το 2014 και ενόψει της Μεγάλης Εβδομάδας οι βετεράνοι του Ολυμπιακού ανακοίνωσαν πως δεν επιθυμούν να δώσουν ξανά το παρών στον ιστορικό αυτό θεσμό, με τους ισχυρισμούς ότι κατά την τελευταία μεταξύ τους αναμέτρηση υπέστησαν ύβρεις και χυδαιότητες από μεριάς οπαδών της Προοδευτικής και πως τα τελευταία χρόνια έχει χαθεί το ενδιαφέρον του κόσμου του με αποτέλεσμα τη χαμηλή προσέλευση θεατών. Ακολούθησαν συχνές επαφές ανάμεσα στους βετεράνους του Ολυμπιακού και της Προοδευτικής και διαβεβαιώσεις για την αποτροπή τέτοιων γεγονότων, χωρίς όμως αποτέλεσμα.[24][25][26]
Τα δυο επόμενα χρόνια, στον παραδοσιακό αγώνα της Μεγάλης Παρασκευής, τον Βραδυποριακό διαδέχθηκε ο Παλαιμαχιακός, μικτή ομάδα βετεράνων της "Ένωσης Συνδέσμων Παλαιμάχων Ποδοσφαιριστών Πειραιά", αποτελούμενη από βετεράνους ποδοσφαιριστές διαφόρων σωματείων του Πειραιά. Ωστόσο, ο αγώνας Παλαιμαχιακός - Ταλαιπωριακός δεν κατάφερε να καθιερωθεί και διεξήχθη μόνο δυο χρονιές, τη Μεγάλη Παρασκευή του 2014 και του 2015 χωρίς περαιτέρω συνέχεια.
Η αναβίωση του αγώνα (2019)Επεξεργασία
Έπειτα από το πέρασμα 6 ετών από το 2013 που διεξήχθη για τελευταία φορά ο αγώνας Βραδυποριακός - Ταλαιπωριακός, το 2019 και ενόψει της Μεγάλης Εβδομάδας οι βετεράνοι του Ολυμπιακού και της Προοδευτικής αποφάσισαν από κοινού την εκ νέου διεξαγωγή του ιστορικού αγώνα, με τη μόνη διαφορά πως ορίστηκε να γίνει το απόγευμα της Μεγάλης Τετάρτης αντί για το πρωί της Μεγάλης Παρασκευής που διεξάγονταν παραδοσιακά.
Τη Μεγάλη Τετάρτη στις 24 Απριλίου του 2019 αναβίωσε και επίσημα στο γήπεδο της Νίκαιας ο ιστορικός αγώνας και διεξήχθη για 53η φορά συνολικά, καθώς διεξάγονταν για 52 χρόνια κάθε Μεγάλη Παρασκευή από το 1961 μέχρι και το 2013, με εξαίρεση το έτος 1967 που αναβλήθηκε και την πρόσφατη διακοπή του κατά το χρονικό διάστημα 2014-2018.[27]
Αγωνιστικές πληροφορίες και ρεκόρΕπεξεργασία
Ονομασίες σωματείων παλαιμάχων που μετείχανΕπεξεργασία
Τα σωματεία των παλαιμάχων που μετείχαν στη διοργάνωση είχαν κατά καιρούς τα παρακάτω ονόματα:
Βραδυποριακός (1961-2013, 2019) ονομάστηκε η ομάδα των παλαιμάχων του Ολυμπιακού, που εμφανίστηκε με αυτό το όνομα από το πρώτο ματς, το 1961 ως το 2013. Το 2014 ανακοίνωσε ότι αποσύρεται, για να επανέλθει το 2019.
Ταλαιπωριακός (1964-1968 ή 1969, 1975-2015, 2019) ονομάστηκε η αντίστοιχη της Προοδευτικής, όνομα με το οποίο αγωνίστηκε για πρώτη φορά το 1964.
Σύνδεσμος Φιλάθλων Οπαδών Προοδευτικής (1961) ονομάστηκε η πρώτη εκδοχή του "Ταλαιπωριακού" το 1961.
Αθλητική Ένωσις Αγανακτήσεως (1962) ήταν η δεύτερη εκδοχή του "Ταλαιπωριακού" το 1962.
Λας Βέγκας (1963) ο τρίτος πρόγονος του "Ταλαιπωριακού" το 1963.
Πεζοποριακός (1969-1974) ήταν η ονομασία του Ταλαιπωριακού από το 1969 [ή 1970] ως το 1974.
Παλαιμαχιακός (2014-2015) είναι η ονομασία της Μικτής Παλαιμάχων Πειραιά, της "Ένωσης Συνδέσμων Παλαιμάχων Ποδοσφαιριστών Πειραιά" που πήρε τη θέση του Βραδυποριακού το 2014.
Από τη Μεγάλη Παρασκευή του 1961 μέχρι και τη Μεγάλη Παρασκευή του 2013 ο αγώνας διεξάγονταν συνεχώς, με μοναδική εξαίρεση το έτος 1967 και το χρονικό διάστημα 2014-2018 που δεν διεξήχθη. Συμπεριλαμβανομένου και του έτους 2019, ο αγώνας Βραδυποριακός - Ταλαιπωριακός διεξήχθη συνολικά 53 φορές. Οι "Βραδύποροι" ως παλαίμαχοι του Ολυμπιακού που πρωταγωνιστούσε πάντα στο ελληνικό ποδόσφαιρο, έχουν την πολυτέλεια να κατεβάζουν πιο ποιοτική ομάδα σε σχέση με τους "Ταλαίπωρους", με αποτέλεσμα να υπερτερούν συντριπτικά στις νίκες. Σε σύνολο 53 αγώνων μέχρι και το 2019, τα στατιστικά έχουν ως εξής:
Νίκες Ταλαιπωριακού: 12: Δύο νίκες σημειώθηκαν στα πέναλτι χωρίς παράταση (1980 και 1988). Μία νίκη ως "Λας Βέγκας" (1963). Επίσης, έχει άλλες δύο νίκες (2014 και 2015) επί του Παλαιμαχιακού που δεν υπολογίζονται στο σύνολο.
Ισοπαλίες: 6: 1964, 1966, 1975, 1977, 1991 (το μοναδικό 0-0), 2012. Σε άλλες δύο ισοπαλίες χτυπήθηκαν πέναλτι, χωρίς να μεσολαβήσει παράταση.
Άγνωστο αποτέλεσμα: 2: 1968, 1995.
Ρέκορντμαν συμμετοχών είναι ο παλιός ποδοσφαιριστής του Ολυμπιακού Ηλίας Ρωσίδης, που είχε αγωνιστεί ανελλιπώς στα 47 πρώτα ματς ως το 2008. Το 2010 αποφάσισε να αποσυρθεί και έδωσε απλά το εναρκτήριο λάκτισμα ενώ το 2011 επανεμφανίστηκε στον αγωνιστικό χώρο του γηπέδου φτάνοντας τις 48 συμμετοχές ως ποδοσφαιριστής σε σύνολο 50 αγώνων.
Ρέκορντμαν ηλικίας μπορεί να θεωρηθεί ο παλιός τερματοφύλακας του Ολυμπιακού Αχιλλέας Γραμματικόπουλος, που σε ηλικία 101 χρόνων έδωσε το εναρκτήριο λάκτισμα του 2008. Από καθαρά αγωνιστικής πλευράς μέχρι τα 70 του αγωνιζόταν ο Ανδρέας Μουράτης, ρεκόρ που έχει καταρρίψει ο Ηλίας Ρωσίδης που αγωνίστηκε το 2011 σε ηλικία 84 ετών.
Μεγαλύτερη διαφορά: 9-3 (+6), το 2004.
Μεγαλύτερο σκορ: 8-5 (13 γκολ), το 1961.
Σύμφωνα με τα διαθέσιμα στοιχεία καλύτερος σκόρερ των αγώνων είναι ο Σίνισα Γκόγκιτς με έντεκα (11) γκολ. Ο Κοτρίδης έχει εννιά (9) γκολ, όσα και ο Βαμβακούλας που έχει πετύχει και αυτογκόλ. Ακολουθούν ο Νταβέλης με οκτώ (8) και οι Βαΐτσης, Σουρούνης με έξι (6). Δυο φορές έχει καταγραφεί επίτευξη χατ-τρικ, από τον Μιχάλη Κρητικόπουλο το 1986 και τον Νταβέλη το 2001. Σκόρερ με τη μεγαλύτερη διάρκεια είναι ο Θανάσης Μπέμπης που πέτυχε γκολ με 17 χρόνια διαφορά (1969 και 1986) και ακολουθεί ο Γκόγκιτς με 16 χρόνια (2003 και 2019). Τέλος, αξίζει να αναφερθεί η περίπτωση του τερματοφύλακα Νίκου Σαργκάνη, ο οποίος έχει πετύχει τρία γκολ. Τα στοιχεία αυτά μπορεί να διαφοροποιηθούν, διότι από αρκετά ματς δεν είναι γνωστό το σκορ του αγώνα ή οι σκόρερ.
11 γκολ: Σίνισα Γκόγκιτς (Β): 2003 ως 2019.
9 γκολ: Μπάμπης Κοτρίδης (Β): 1970 ως 1985.
9 γκολ: Νίκος Βαμβακούλας (Β): 1997 ως 2007.
8 γκολ: Αλέκος Νταβέλης (Τ): 1999 ως 2004.
6 γκολ: Θανάσης Μπέμπης (Β): 1969 ως 1986.
6 γκολ: Γιώργος Βαΐτσης (Β): 2004 ως 2010.
6 γκολ: Τάσος Σουρούνης (Τ/Π/Β): 1965 ως 1975.
5 γκολ: Μηνάς Χατζίδης (Β): 2004 ως 2008.
5 γκολ: Μιχάλης Κρητικόπουλος (Β): 1986 ως 1998.
5 γκολ: Σάββας Παπάζογλου (Β): 1972 ως 1976.
5 γκολ: Βαγγέλης Καλογερόπουλος (Β): 2009 ως 2013.
4 γκολ: Στέλιος Βογιατζής (Τ): 2003 ως 2011.
4 γκολ: Τάκης Παπαχρόνης (Τ): 2008 ως 2014.
4 γκολ: Μπάμπης Σταυρόπουλος (Β): 1987 ως 2001.
Μιχάλης Κρητικόπουλος (Β): 1986.
Αλέκος Νταβέλης (Τ): 2001.
Σκόρερ με μεγαλύτερη χρονική απόσταση:
17 χρόνια: Θανάσης Μπέμπης (Β): 1969 - 1986.
16 χρόνια: Σίνισα Γκόγκιτς (Β): 2003 - 2019.
15 χρόνια: Μπάμπης Κοτρίδης (Β): 1970 - 1985.
14 χρόνια: Μπάμπης Σταυρόπουλος (Β): 1987 - 2001.
13 χρόνια: Μπάμπης Κοτρίδης (Β): 1972 - 1985.
12 χρόνια: Μιχάλης Κρητικόπουλος (Β): 1986 - 1998.
Γκόγκιτς 2 (30΄ πεν., 65΄), Σιδέρης 2 (75΄, 78΄)
Σιδηρόπουλος 20΄, Τσαγκαβέλης 35΄, Δασκαλάκης 55΄
Πετρόπουλος Ν., Πετρόπουλος Α.
Ξανθόπουλος Β. 2, Κουμεντάκος
Πετρίδης 55΄, Γκόλφης 73΄
Αναγνώστου 14΄, Παπαχρόνης 26΄, Κατσέλης (αυτογκόλ) 33΄, Ιωαννίδης 64΄, Τζιαμαλής 70΄
Γκόγκιτς 2 (9΄, 28΄), Καλογερόπουλος 11΄
Αταγιάν 21΄, Γούτης 52΄, Δελακάς 55΄, Θεολόγος 57΄ (πέν.)
Γεωργουδάκης, Γκόγκιτς 2, Καλογερόπουλος 2, Καλύκας 2
Β. Ξανθόπουλος, Παπαχρόνης, Γιαννενάκης
Γκόγκιτς 51΄, Βαμβακούλας 83΄, Βαΐτσης 86΄
Μπάντοβιτς 2 (31΄, 54΄), Γκόγκιτς 2 (65΄, 71΄), Ρούσσης 88΄
Βαΐτσης 3, Χατζίδης 2, Λάλας 2, Σοφιανόπουλος, Γκόγκιτς
Προτάσοφ 2, Γκόγκιτς, Παχατουρίδης
Βαμβακούλας 2, Σταυρόπουλος, Προτάσοφ
Βαμβακούλας 17΄, 19΄, Λάλας 40΄, Κασδοβασίλης 45΄, Σαργκάνης 52΄, 73΄, Καλτσάς 81΄
Σκούφος 10΄, Νταβέλης 42΄, 90΄
Σαργκάνης, Λεμονής, Μίχος, Βαμβακούλας
Κρητικόπουλος 10΄, Καλτσάς 42΄, Μαργιόλης 65΄
Λεμονής 19΄, Σταυρόπουλος 26΄, Βαμβακούλας 64΄, 85΄ Κασδοβασίλης 78΄
Κολέμπας 71΄, Καλούδης 83΄, Θεοδωρίδης 90΄
Λαγός 87΄, Λιθόπουλος 88΄
Κρητικόπουλος 12΄, Λοσάντα 20΄
Γιούτσος 34΄, Σταυρόπουλος 70΄
Γερακάρης 4΄, 15΄, Σεϊταρίδης 12΄
Κρητικόπουλος 3΄, 37΄,57΄, Μπαρμπαλιάς 4΄, Μπέμπης 11΄
Νικολακάκος 20΄, Σεϊταρίδης 50΄, Γεωργιτσάκης 78΄
Αγανιάν 4΄, Μουράτης 46΄, Κοτρίδης 69΄
Μ. Σεϊταρίδης 10΄, Καραγεωργίου 49΄
Νικολακάκος 2΄, Καραγεωργίου 40΄, Σπετσαρίας 62΄
Μπέμπης 6΄, Πολυχρονίου 37΄, Γιούτσος 47΄
Κωττάκης 6΄, Κοτρίδης 14΄
Ξανθόπουλος 28΄, Βουρδαμής 79΄
Κωττάκης 33΄, Π. Βασιλείου 60΄, 66΄, Υφαντής 80΄
Σ. Παπάζογλου 38΄, 65΄, Μπαρμπαλιάς 60΄, Υφαντής 70΄, Κοτρίδης 73΄
Κωστάκος 14΄, Σιαβελής 75΄
Υφαντής 10΄, Π. Βασιλείου 25΄, Κοτρίδης 68΄
Φ. Μπαλόπουλος 60΄, Ευ. Μπαλόπουλος 76΄.
Ρωσίδης 26΄, Σουρούνης 68΄, 74΄, Γρηγοριάδης 77΄
Φ. Μπαλόπουλος 6΄, Γερμενής (αυτογκόλ) 27΄, Ξανθάκης 56΄, Γιαννακός 65΄
Κ. Παπάζογλου 17΄, 62΄, Κοτρίδης 22΄, Σ. Παπάζογλου 65΄
Καλαμίτσης 60΄, Ευ. Μπαλόπουλος 75΄
Σ. Παπάζογλου 28΄, 35΄, Πολυχρονίου 40΄
Σουρούνης 22΄, Φ. Μπαλόπουλος 53΄.
Σ. Παπάζογλου 25΄, Κοτρίδης 29΄, 60΄, Μπέμπης 90΄
Γιούρκας 18΄, 53΄, Σουρούνης 93΄.
Γιαννακός 15΄, 65΄, Μεσολογγίτης 30΄, Μπέμπης 35΄, 73΄
Βραδυποριακός - Ταλαιπωριακός [73]
Μεσολογγίτης 2, Λεμονής, Σουρούνης
Σκαραμαγκάς, Τερκεσίδης, Μπαχατούρας 2
Λιβανός Ιω. 31΄, Λιβανός Αντ. 44΄
Βραδυποριακός - Λας Βέγκας[78]
Μ. Παπαδόπουλος 2 γκολ
Βραδυποριακός - Α.Ε. Αγανακτήσεως
Βραδυποριακός - Σ.Φ.Ο. Προοδευτικής
↑ "Παρά το φοβερό άνεμο και τα σύννεφα σκόνης που εσήκωνε, πιστοί στο ετήσιο ραντεβού τους, συγκεντρώθηκαν χθες το πρωί στο γήπεδο Νικαίας οι ποδοσφαιρισταί των δύο θρυλικών πλέον ομάδων "Βραδυποριακού" και "Ταλαιπωριακού"... Δυστυχώς όμως, τους περίμενε μια δυσάρεστος έκπληξις. Ήταν τα έργα που εκτελούνται εκεί... Ξεκίνησαν όλοι για το γήπεδο Νεαπόλεως, όπου τελικώς έγινε το ματς, κατά τη διάρκεια του οποίου εσημειώθησαν συνολικά δέκα τέρματα...", εφ. Αθλητική Ηχώ, 20/4/1968.
↑ "αλλάζει ο τόπος διεξαγωγής υποχρεωτικά, αφού στη Νίκαια εκτελούνται έργα και ο αγώνας-ρετρό μεταφέρεται στο Στάδιο Νεάπολης..", εφ. Αθλητική Ηχώ, 16/4/1993, σελ. 4
↑ "Την ικανοποίησή του για τον παραδοσιακό αγώνα μεταξύ Βραδυποριακού-Ταλαιπωριακού, που πραγματοποιείται κάθε χρόνο εδώ και 47 χρόνια, εξέφρασε ο βετεράνος του Ολυμπιακού, Αντώνης Γλύκας. Ο παλαίμαχος άσος, μιλώντας στον SuperΣΠΟΡ FM 94,6, δήλωσε πως φέτος ο αγώνας θα πραγματοποιηθεί στο γήπεδο της Νεάπολης κ όχι σε αυτό της Νίκαιας. Ο λόγος δεν είναι άλλος από την ακαταλληλότητα του αγωνιστικού χώρου του γηπέδου της Προοδευτικής", Σπουδαίο ραντεβού τη Μ.Παρασκευή sport-fm.gr
↑ Ραντεβού στη Νεάπολη δίνουν εφέτος Βραδυποριακός και Ταλαιπωριακός in.gr
↑ Στη Νεάπολη το ματς Βραδυποριακός-Ταλαιπωριακός sport-fm.gr
↑ Τέλος στο Βραδυποριακός – Ταλαιπωριακός ΕΘΝΙΚΟΣ ΚΗΡΥΞ[νεκρός σύνδεσμος]
↑ «"Τεράστιο λάθος και ασέβεια η ακύρωση του Βραδυποριακός - Ταλαιπωριακός"». Αρχειοθετήθηκε από το πρωτότυπο στις 16 Απριλίου 2014. Ανακτήθηκε στις 25 Απριλίου 2014.
↑ «"ΒΡΑΔΥΠΟΡΙΑΚΟΣ – ΠΑΛΑΙΜΑΧΙΑΚΟΣ 5-2». Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 25 Απριλίου 2014.
↑ «Ζωντανεύει» ξανά το Βραδυποριακός – Ταλαιπωριακός! onsports.gr
↑ Πλάνο για να επανέλθει το Βραδυποριακός - Ταλαιπωριακός! gazzetta.gr
↑ Αναβιώνει ξανά το Βραδυποριακός-Ταλαιπωριακός
↑ "Ομάς ΕΟΚΑ - Βραδυποριακός", "Αθλητική Ηχώ", 28/4/1957, σ. 4.
↑ "Ο Πανιώνιος Νικαίας ανεδείχθη ισόπαλος του Βραδυποριακού με 1-1", "Αθλητική Ηχώ", 5/3/1958, σ. 4.
↑ "Βραδυποριακός - Δόξα Ευγενίας: 4-1", "Αθλητική Ηχώ, 13/3/1958, σ. 6.
↑ «"Αθλητική Ηχώ", 6/4/1961, σ. 2». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 11 Ιανουαρίου 2012.
↑ «"Αθλητική Ηχώ", 26/4/1962». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 11 Ιανουαρίου 2012.
↑ "Αθλητική Ηχώ", 26/10/1961. «"Στο αθλητικό προσκήνιο εμφανίζεται ξανά το πρωτότυπο ποδοσφαιρικό συγκρότημα "Βραδυποριακός", το οποίον ως γνωστόν αποτελείται από αθλητάς μη... έχοντας σχέσιν με την στρογγυλήν θεάν. Ως αντιπάλους θα έχη αυτή την φοράν την "Α.Ε. Κρασοπατέρων" και ως εκ τούτου ο αγών αναμένεται συναρπαστικός!»
↑ "Αθλητική Ηχώ", φ. 27/3/1962. «Με τον Μπέμπη... τερματοφύλακα, το Θεοδωρίδη εξτρέμ(!), τον Σούλη τρίτο μπακ, τον προπονητή της Προοδευτικής Γιούρκα σέντερ φορ και ένα πλήθος ικανών... υπερσαραντάρηδων και ασπρομάλληδων τέως και πρώην ποδοσφαιριστών, ο Βραδυποριακός πέτυχε σπουδαία νίκη το Σάββατο επί της ομάδος της Εργατικής Εστίας με 3-1... Ο αγώνας είχε χαρακτήρα προπονήσεως, διότι ο... ετήσιος αγών του Βραδυποριακού γίνεται εκάστη Μεγάλη Παρασκευή, ημέρα των παθών δηλαδή. Τας δε υπολοίπους ημέρας του έτους οι αθληταί του Βραδυποριακού... ξεκουράζονται»
↑ "Αθλητική Ηχώ", 6/4/1961, σ. 2. Αρχειοθετήθηκε 2012-01-11 στο Wayback Machine. Προαναγγελία του πρώτου αγώνα δημοσιεύτηκε στη στήλη «Πειραϊκοί αντίλαλοι» της εφημερίδας Αθλητική Ηχώ τη Μ. Πέμπτη του 1961: «Αύριο το πρωϊ θα διεξαχθή στο γήπεδο της Νικαίας μια πρωτότυπη ποδοσφαιρική συνάντησις κατά την οποία αντίπαλοι θα τεθούν ο "Σύνδεσμος Φιλάθλων Οπαδών Προοδευτικής" και ο νεοϊδρυθείς... "Βραδυποριακός". Ας σημειωθεί ότι τους δύο εν λόγω αντιπαλους θα ενισχύσουν διάφοροι γνωστοί ποδοσφαιρισταί των Αθηνών και του Πειραιώς, όπως οι Λάμπης Σεραφείδης, Ψύχος, Χριστοφίδης, Αναστασιάδης, Μεσολογγίτης και Βάιλας. Αρχηγός της ομάδος του Συνδέσμου Προοδευτικής θα είναι ο Γιούρκας. Πρωτότυπος αναμένεται να είναι η εξέλιξις του αγώνος και όσοι από τους φιλάθλους δεν έχουν να πάνε πουθενά αλλού αύριο το πρωί ας σπεύσουν στο γήπεδο Νικαίας. Τα εισιτήρια του αγώνος προπωλούνται στα γραφεία του Συνδέσμου Προοδευτικής, Αθηνάς 4, Κορυδαλλός, τηλέφ. 493.737 και εις τα γραφεία του "Βραδυποριακού", Κουντουριώτου 7, τηλεφ. 493.380. Τιμή εισιτηρίων... 1 δραχμή. Ας σημειωθεί ότι δια τον εν λόγω αγώνα ο προπονητής της Προοδευτικής κ. Κ. Βουλγαράκης αθλοθετεί ως έπαθλον ένα "σερβίτσιον" δια τον νικητή!»
↑ "Αθλητική Ηχώ", 8/4/1961, σ. 2. Αρχειοθετήθηκε 2012-01-11 στο Wayback Machine. «Οι φίλαθλοι που παρευρέθησαν -δεν ήσαν ολίγοι- απόλαυσαν έναν αγώνα στον οποίον η φράσις "πρωτότυπον ενδιαφέρον" απεικονίζει πλήρως την πραγματικότητα. Ασφαλώς δεν είναι σύνηθες φαινόμενον να βλέπετε έναν άνθρωπο μεγάλης ηλικίας με σεβαστή κοιλίτσα να πλονζάρη στα πόδια των αντιπάλων του με νεανικό σφρίγος. Τελικώς, μετά από... σκληρή "μάχη" ο "Βραδυποριακός" επεβλήθη της ομάδος του Συνδέσμου Φιλάθλων Οπαδών Προοδευτικής με 8-5. Παραθέτω μερικά ονόματα αγωνισθέντων παικτών: Τσεμπεράκης, Σουρούνης Ι και ΙΙ, Αμπατζής, Σταυρούλης, Βαβάσης, Βαραμέντης, Καβαλλάρης, Σοφός, Κοζιράκης»
↑ «"Αθλητική Ηχώ", φ. 26/4/1962». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ "Αθλητική Ηχώ", φ. 3/5/1962. Αρχειοθετήθηκε 2012-01-11 στο Wayback Machine. "Θρίαμβο και πάλιν σημείωσε ο Βραδυποριακός. Την Μεγάλη Παρασκευή το γήπεδο Νικαίας τον φιλοξένησε και παλιν... πολλοί φίλαθλοι φρόντισαν να παρακολουθήσουν έναν πρωτότυπον και διασκεδαστικόν αγώνα μεταξύ του γνωστού πλέον Βραδυποριακού και της τελευταίως δημιουργηθείσης "Αθλητικής Ενώσεως Αγανακτήσεως". Το παιχνίδι λένε ότι ήταν συναρπαστικό και αρκετά διασκεδαστικό και μόλις μετά βίας ο Βραδυποριακός, στον οποίον αγωνίστηκαν και οι Σουρούνης, Σπετσέρης και Αναστασιάδης, κατόρθωσε να αποσπάση την πολύτιμη νίκη (2-1), η οποία θα του επιτρέψη να συνεχίση τη δραστηριότητά του από... χρόνου πιά!"
↑ «"Αθλητική Ηχώ", φ. 3/5/1964». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ Τέλος το Ταλαιπωριακός-Βραδυποριακός zougla.gr
↑ Τέλος το Ταλαιπωριακός-Βραδυποριακός! onsports.gr
↑ Τέλος στο Βραδυποριακός - Ταλαιπωριακός! gazzetta.gr
↑ Το πιο ρομαντικό παιχνίδι που έσβησε athensvoice.gr
↑ Γκολ και θέαμα στο Βραδυποριακός-Ταλαιπωριακός fosonline.gr
↑ Ολυμπιακός - Προοδευτική: Συγκίνηση και χαμόγελα στο Βραδυποριακός - Ταλαιπωριακός που επέστρεψε! gazzetta.gr
↑ Οι παλαίμαχοι της Προοδευτικής 3-2 την Μικτή Πειραιά stoplekto.gr
↑ Ο αγώνας διεξήχθη σε τρία ημίχρονα των 30΄, με τρεις διαφορετικούς διαιτητές, και οι δύο ομάδες χρησιμοποίησαν συνολικά 56 παίκτες. "Νέο «χρώμα» στο ραντεβού της Μεγάλης Παρασκευής: Ο Ταλαιπωριακός αντιμετώπισε, αντί του Βραδυποριακού την Μικτή Παλαιμάχων Πειραιά (5-2)" stoplekto.gr
↑ Βραδυποριακός-Ταλαιπωριακός, πράξη No. 52 contra.gr
↑ Ταλαιπωριακός-Βραδυποριακός 4-3 tanea.gr
↑ Καμία… ταλαιπωρία sport-fm.gr
↑ Βραδυποριακός -Ταλαιπωριακός 1-1 sport24.gr
↑ Μισός αιώνας Βραδυποριακός-Ταλαιπωριακός! sport-fm.gr
↑ Στιγμές του παρελθόντος θύμισαν Βραδύποροι και Ταλαίπωροι
↑ Νικητής ο Βραδυποριακός, 2-1 τον Ταλαιπωριακό sport-fm.gr
↑ Ο Ταλαιπωριακός νικητής στο 47ο ραντεβού contra.gr
↑ Τίμησαν την παράδοση Βραδυποριακός και Ταλαιπωριακός contra.gr
↑ 45ο ραντεβού Βραδυποριακού - Ταλαιπωριακού ant1news.gr
↑ «Βραδύποροι», αλλά όχι και «ταλαίπωροι» sport-fm.gr
↑ «"Αθλητική Ηχώ", 2/5/2005». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 26 Απριλίου 2011.
↑ Για 43η συνεχή χρονιά Βραδυποριακός-Ταλαιπωριακός όπως κάθε χρόνο, τιμές σε αυτούς που έφυγαν
↑ Ο αγώνας είχε διάρκεια 70΄,"Αθλητική Ηχώ", 26/4/2003. Αρχειοθετήθηκε 2012-01-11 στο Wayback Machine.
↑ Πιστοί στην παραδοσή τους… Ταλαιπωριακός-Βραδυπορειακός 3-1
↑ Βραδυποριακός – Ταλαιπωριακός 4-3, τιμήθηκε ο Μπάγεβιτς
↑ «"Αθλητική Ηχώ", 29/4/2000». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 18/4/1998». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 26/4/1997». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 13/4/1996». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 29/4/1989». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ Για πρώτη φορά μετείχε ξένος (έστω νατουραλιζέ) παλαίμαχος ποδοσφαιριστής, ο Λοσάντα, "Αθλητική Ηχώ", 9/4/1988. Αρχειοθετήθηκε 2012-01-11 στο Wayback Machine.
↑ «"Αθλητική Ηχώ", 22/4/1987». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 3/5/1986». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 13/4/1985». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 21/4/1984». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 7/5/1983». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 17/4/1982». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 25/4/1981». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ Για πρώτη φορά χτυπήθηκαν πέναλτι, στα οποία επικράτησε ο Ταλαιπωριακός, "Αθλητική Ηχώ", 5/4/1980, σσ. 1 και 4. Αρχειοθετήθηκε 2012-01-11 στο Wayback Machine.
↑ Για πρώτη φορά πρωτοσέλιδη είδηση, "Αθλητική Ηχώ", 21/4/1979, σσ. 1 και 4. Αρχειοθετήθηκε 2012-01-11 στο Wayback Machine.
↑ Νέο ρεκόρ προσέλευσης 6.000 θεατών, "Αθλητική Ηχώ", 29/4/1978, σ. 5. Αρχειοθετήθηκε 2012-01-11 στο Wayback Machine.
↑ «"Αθλητική Ηχώ", 9/4/1977, σ. 3». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ «"Αθλητική Ηχώ", 24/4/1976, σ. 2». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 25 Απριλίου 2011.
↑ "Αθλητική Ηχώ", 3/5/1975 σ. 3.[νεκρός σύνδεσμος]
↑ "Αθλητική Ηχώ", 13/4/1974, σ. 8 (ψ.σ. 88)
↑ Ρεκόρ προσέλευσης 5.000 θεατών, "Αθλητική Ηχώ", 28/4/1973, σ. 8. Αρχειοθετήθηκε 2012-01-11 στο Wayback Machine.
↑ Για πρώτη φορά μεταδόθηκαν τηλεοπτικά στιγμιότυπα από συνεργείο του ΕΙΡΤ, "Αθλητική Ηχώ", 8/4/1972, σ. 8. Αρχειοθετήθηκε 2012-01-11 στο Wayback Machine.
↑ Η πιο πολυπληθής συνάντηση με 3.000 θεατές! Με τον "Πεζοποριακό" έπαιξαν παλαίμαχοι της Προοδευτικής και άλλων πειραϊκών συλλόγων. Για τους νικητές αθλοθέτησε κύπελλο ο πρόεδρος του Αργοναύτη, "Αθλητική Ηχώ", 17/4/1971, σ. 3. Αρχειοθετήθηκε 2012-01-11 στο Wayback Machine.
↑ "Πέρυσι ο Βραδυποριακός είχε νικήσει τον Πεζοποραικό με 3-0, με δύο γκολ του Κοτρίδη κι ένα του Μπέμπη", Αθλητική Ηχώ, 16/4/1971.
↑ Στο "Εθνος" (12/4/1969), οι ομάδες αναφέρονται ως Βραδυποριακός (με κυανή φανέλα), Ταλαιπωριακός (λευκή φανέλα).
↑ "Παρά το φοβερό άνεμο και τα σύννεφα σκόνης που εσήκωνε, πιστοί στο ετήσιο ραντεβού τους, συγκεντρώθηκαν χθες το πρωί στο γήπεδο Νικαίας οι ποδοσφαιρισταί των δύο θρυλικών πλέον ομάδων "Βραδυποριακού" και "Ταλαιπωριακού"... Δυστυχώς όμως, τους περίμενε μια δυσάρεστος έκπληξις. Ήταν τα έργα που εκτελούνται εκεί... Ξεκίνησαν όλοι για το γήπεδο Νεαπόλεως, όπου τελικώς έγινε το ματς, κατά τη διάρκεια του οποίου εσημειώθησαν συνολικά δέκα τέρματα..., "Αθλητική Ηχώ, 20/4/1968. Αρχειοθετήθηκε 2012-01-11 στο Wayback Machine.
↑ Το δικτατορικό καθεστώς που είχε επικρατήσει μία εβδομάδα νωρίτερα, στις 21 Απριλίου 1967, είχε διατάξει την αναστολή των αθλητικών εκδηλώσεων: "Δεν ετέλεσθη χθες ο ετήσιος αγών Βραδυποριακού-Ταλαιπωριακού που από επταετίας διαξαγόταν ανελλιπώς κάθε Μ. Παρασκευή στο γήπ. Νικαίας... Η μη τέλεσις οφείλεται στην γνωστή απαγορευτική διαταγή περί αναστολής των αθλητικών εκδηλώσεων." "Αθλητική Ηχώ, 29/4/1967. Αρχειοθετήθηκε 2012-01-11 στο Wayback Machine.
↑ Στην εφημερίδα σημειώνεται ότι το ματς έγινε "Για όγδοο στη συνέχεια έτος", κάτι που δεν προκύπτει από άλλη πηγή, "Αθλητική Ηχώ", 10/4/1966. Αρχειοθετήθηκε 2012-01-11 στο Wayback Machine.
↑ Τη χρονιά αυτή στο Βραδυποριακό αγωνίστηκαν παλαίμαχοι συλλόγων της Νίκαιας και στον Ταλαιπωριακό κυρίως παλαίμαχοι του Αιγάλεω, "Αθλητική Ηχώ", 24/4/1965. Αρχειοθετήθηκε 2012-01-11 στο Wayback Machine.
↑ Για πρώτη φορά χρησιμοποιήθηκε το όνομα "Ταλαιπωριακός". Αγωνίστηκαν μεταξύ άλλων οι: Γιούρκας, Σούλης, Ξανθόπουλος, Τερκεσίδης, Αμπατζής, Χάλαρης, Γαλανόπουλος, Κουτσόπης, Βαραμέντης (πατήρ), εφ. ΕΘΝΟΣ, 2/5/1964
↑ "¨Πρωτότυπος αγών εις το γηπ. Νικαίας μεταξύ των ομάδων Βραδυποριακού και Λας Βέγκας, αποτελουμένων από Πειραιώτας φιλάθλους. Ο πρώτος αγών διεξήχθη το 1956, έκτοτε δε καθιερώθη και το επαμειβόμενον κύπελλον - ζεύγος πεπαλαιωμένων αρβυλών. Η συνάντησις έληξεν με τέρματα 3-2 υπέρ της Λας Βέγκας. Ο Μ. Παπαδόπουλος, βάρους 112 κιλών εσημείωσεν τα δύο τέρματα του Βραδυποριακού, εφ. ΕΘΝΟΣ, 13/4/1963